5. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 8171 της Οκτ./31 Δεκ. 1976 (ΦΕΚ Β΄ 1560) Περί τηρητέας διαδικασίας ανελκύσεως ναυαγίων μερίμνη Λιμενικής Αρχής και εις βάρος του Εφοπλιστού, δι’ ας ούτος δεν συνεμορφώθη εντός ταχθείσης προθεσμίας υπό της Αρχής. Έχοντες υπ’ όψει: α)Τον Νόμ. Τ4Β/1856 «περί ναυαγίων και ναυαγιαιρέσεων». β)Το άρθρ. 157 του Ν.Δ. 187/1973 «περί Κώδικος Δημοσίου Ναυτικού Δικαίου» και γ)Τα άρθρ. 146 παρ. 2 και 195-201 του Ν.Δ. 187/1973 «περί ΚΔΝΔ», αποφασίζομεν: Καθορίζομεν ως ακολούθως την τηρητέαν υπό των Λιμενικών Αρχών διαδικασίαν κατά ανελκύσεις ναυαγίων πλοίων δι’ α ο πλοιοκτήτης ή ο εφοπλιστής ή ο εν Ελλάδι νόμιμος εκπρόσωπός των, δεν συνεμορφώθη εις ταχθείσαν προς τούτον προθεσμίαν, συμφώνως τω άρθρ. 146 παρ. 2 του Ν.Δ. 187/1973. Άρθρ.1.-1.Εάν συντρέχει η περίπτωσις του άρθρ. 146 παρ. 2 του ΚΔΝΔ η οικεία Λιμενική Αρχή ενεργεί ως ακολούθως: α)Ευθύς μετά την εκποήν της εγγράφως ταχθείσης προθεσμίας υπ’ αυτής προς τον πλοιοκτήτην ή τον εις ον παρεχωρήθη το πλοίον ασφαλιστήν ή εφοπλιστήν ή τον εν Ελλάδι νόμιμον εκπρόσωπον του ναυαγήσαντος πλοίου αναθέτει την ανέλκυσιν εις το ΝΑΤ. β)Εάν το ΝΑΤ δεν ενδιαφέρεται δια το ναυάγιον, τότε αναθέτει εις εργολάβον ή Οργανισμόν την ανέλκυσιν του ναυαγίου κατά τα εν άρθρ. 2 οριζόμενα. 2.Η «Η φύλαξη των διασωθέντων από την ανέλκυση πραγμάτων γίνεται σύμφωνα με τα άρθρ. 197 παρ. 1, 198 του Ν.Δ. 187/73 (ΦΕΚ 261Α/3.10.73).» Η παρ. 2 τροποποιήθηκε και συμπληρώθηκε ως άνω από την παρ. 1 άρθρ. 1 της 2952/24-31 Μαΐου 1958 (ΦΕΚ Β΄ 359) απόφ. Υπ. Εμπορικής Ναυτιλίας. Άρθρ.2.-1.Μεταξύ οικείας Λιμενικής Αρχής ή του ΝΑΤ, εάν τούτο ενδιεφέρθη δια την ανέλκυσιν, και του εργολάβου του αναδειχθέντος κατόπιν προχείρου πλειοδοτικού διαγωνισμού, γενομένου εις την έδραν της Λιμενικής Αρχής ή του ΝΑΤ ενώπιον επιτροπής, δυναμένου να συνεχισθή και προφορικώς λόγω του επείγοντος, αποκλειομένης δε πάσης αντιπροσφοράς οιουδήποτε κατά τας διατάξεις του άρθρ. 1 του Ν.Δ. 224/1969, συνάπτεται σύμβασις διμερούς χαρακτήρος, των συμβαλλομένων λαμβανόντων ανά έν αντίγραφον της ειρημένης συμβάσεως γραφομένης επί 10δραχμου χαρτοσήμου. 2.Ως χρονολογία του ενώπιον της επιτροπής διαγωνισμού ορίζεται η πρώτη Κυριακή μετά πάροδον πέντε ημερών από της χρονολογίας δημοσιεύσεως εις Αθηναϊκήν ημερησίαν και πολιτικήν ημερησίαν  εφημερίδα της σχετικής περί της διενεργείας του ναυαγίου, του τόπου ανελκύσεως και της τιμής της πρώτης προσφοράς. 3.Η περί ης η παρ. 1 επιτροπή συγκροτείται δι’ αποφάσεως του οικείου Λιμενάρχου ή του Διοικητικού Συμβουλίου του ΝΑΤ και είναι τριμελής. Της υπό του Λιμενάρχου συγκροτουμένης επιτροπής συμμετέχουν: 1)ο Λιμενάρχης ως Πρόεδρος, 2)ο εκάστοτε Πρόεδρος της Λιμενικής Επιτροπής ή εκπρόσωπος του οικείου Λιμενικού Οργανισμού, οριζομένης δι’ αποφάσεως του Γενικού Διευθυντού αυτού, 3)είς των παρά τω οικείω Λιμεναρχείω υπηρετούντων Αξιωματικών ή Υπαξιωματικών του Λ.Σ. Της υπό του ΔΣ/ΝΑΤ συγροτουμένης επιτροπής συμμετέχουν: 1)είς Σύμβουλος αυτού, 2)ο Προϊστάμενος του Δικ. Τμήματος, ή ο υπό τούτου οριζόμενος δικηγόρος εκ των εις το Δικ. Τμήμα ΝΑΤ υπηρετούντων και 3)ο Τμηματάρχης Πόρων του Ταμείου. 4.Εις την περί ης η παρ.1 του παρόντος σύμβασιν (πέραν των όρων αστικών συνεπειών, ποινικής ρήτρας), περιλαμβάνονται υποχρεωτικώς όροι, αναφερόμενοι εις τας υποχρεώσεις του εργολάβου ιδία δε: α)Να ανελκύση, μεταφέρη και απομακρύνη το ναυάγιον, ώστε να αίρωνται αι περιπτώσεις αι αναφερόμεναι εν άρθρ. 146 παρ. 1 του ΚΔΝΔ (παρακώλυσις ναυσιπλοΐας, ρύπανσις κ.ά.). β)Να εκτελεσθούν αι συναφείς προς την ανέλκυσιν εργασίαι εντός τακτικής προθεσμίας, του ερολάβου καταθέτοντος εγγυητικήν επιστολήν εν Ελλάδι εδρεούσης Τραπέζης ύψους τουλάχιστον 10% της τιμής της πρώτης προσφοράς περί ης το άρθρ. 2 παρ. 2 της παρούσης, δια την πιστήν εκτέλεσιν των όρων της υπογραφομένης συμβάσεως. Επί μη τηρήσεως των όρων η εγγυητική, εάν μεν την εργολαβίαν ανέλαβε το Ν.Α.Τ. αύτη θα καταπέση υπέρ αυτού, εάν δεν επεμελήθη η Λιμενική Αρχή, υπέρ του Δημοσίου, διενεργουμένου νέου μειοδοτικού διαγωνισμού αμελλητί και εντός βραχυτάτου χρόνου κατά τα εις παρ. 1 οριζόμενα. (Διόρθ. Σφαλμ. στο ΦΕΚ Β΄ 175 της 21 Φεβρ. 1979). γ)Η προς ανέλκυσιν προθεσμία δεν δύναται να είναι μεγαλυτέρα των τριών μηνών και η υπό της αρμοδίας Λιμενικής Αρχής παράτασις ουχί πέραν των τριών μηνών. Παράτασις πέραν των τριών μηνών συνεπεία λόγων ανωτέρας βίας χορηγείται υπό της Λιμενικής Αρχής ΜΟΝΟΝ μετ’ έγκρισιν του Υπουργού. δ)Προκειμένου δι’ ανελκύσεις μεγάλων ναυαγίων δύναται τη εγκρίσει του Υπουργού Ε.Ν. να δοθή παράτασις ενός εισέτι εξαμήνου πέραν των ήδη αναφερθεισών προθεσμιών. ε)Οίκοθεν νοείται, ότι, εν περιπτώσει παραχωρήσεως του πλοίου εις ασφαλιστήν, αι σχετικαί προθεσμίαι τάσσονται προς αυτόν και ουχί εις τον αρχικόν πλοιοκτήτην. (Αντί για τη σελ. 102,01(α) Σελ. 102,01(β) Τεύχος Η63-Σελ. 1 Ναυάγια-Ναυαγιαίρεση 19.Α.η.5 5.Ως προς τον τόπον μεταφοράς του ναυαγίου, η Λιμενική Αρχή δέον να αιτήται την σχετικήν έγκρισιν του Αρχηγείου Ναυτικού και να ενημερώνη την Υδρογραφικήν Υπηρεσίαν περί ταύτης. 6.«Άκαρπος πλειοδοτικός διαγωνισμός μπορεί να επαναληφθεί μετά παρέλευση 15 ημερών». Η παρ. 6 τροποποήθηκε και συμπληρώθηκε ως άνω από την παρ. 2 άρθρ. 1 της 2952/2431 Μαΐου 1985 (ΦΕΚ Β΄ 359) απόφ. Υπ. Εμπορικής Ναυτιλίας. Άρθρ.3.-1.Η οικεία Λιμενική Αρχή δέον, προ της αναθέσεως εις τον φορέα των εργασιών ανελκύσεως, να καλή εγγράφως τον πλοιοκτήτην και τους ασφαλιστάς και να λαμβάνη υπεύθυνον δήλωσιν τούτων εις ην να εμφαίνηται, ότι εγκαταλείπουν το πλοίον ή εξακολουθούν να διατηρούν ακεραίαν την ιδιοκτησίαν και τας εκ ταύτης συναφείς ευθύνας, οπότε κινεί την ανωτέρω διαδικασίαν, αφ’ ης παρέλθη η ταχθείσα προθεσμία. 2.Η πρόσκλησις είναι νόμιμος, γενομένη και προς τους εν Ελλάδι εκπροσώπους του πλοιοκτήτου και ασφαλιστού, γίνεται δε δι’ εγγράφου της υπηρεσίας επί αποδείξει επιδιδομένου. 3.Οι παραβάται των δια της παρούσης αποφάσεως θεσπιζομένων υπόκεινται εις τας κυρώσεις του άρθρ. 157 του Ν.Δ. 187/1973 «περί Κώδικος Δημοσίου Ναυτικού Δικαίου». Σελ. 102,02(β) Τεύχος Η63-Σελ. 2 19.Α.η.5 Ναυάγια-Ναυαγιαίρεση